Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
5 มิ.ย. 2558

แรงซื้อหุ้นใหญ่หนุนตลาด ผลักดัน SET ใกล้ผ่าน 1500 จุด มีโอกาสขึ้นระยะสัปดาห์
ดัชนี SET อยู่ที่ 1500.66 จุด +9.76 จุด +0.65% ปริมาณซื้อขาย 18,194  ลบ.
แนวรับ:          1485-90          แนวต้าน:          1520-25
 
สรุปทิศทางและแนวโน้มตลาด
SET ยืนได้เหนือ 1,492 จุด เป็นจังหวะกลับตัว โดยคาดหวังการปรับขึ้นไปที่ 1,520 จุดในช่วง 1-2 สัปดาห์: ความพยายามซื้อเวลาของกรีซ โดยเสนอให้ IMF ยืดเวลาชำระหนี้ทั้ง 4 งวดออกไปเป็นปลายเดือน มิ.ย.นี้ มูลค่ารวม US$1.7 พันล้าน คาดว่าจะทำให้นักลงทุนกลับมาหาปัจจัยบวกระยะสั้น และหนุนการฟื้นตัวของ SET นอกจากนี้โอกาสที่ ธปท.จะคงดอกเบี้ยในการประชุมสัปดาห์หน้าที่เพิ่มขึ้น ทำให้ลดความกังวลต่ออัตราการทำกำไรหุ้นกลุ่มธนาคาร แนะนำ “ซื้อ” KTB และ KBANK ต่อเนื่อง รวมถึงกลุ่มรับเหมาฯ อย่าง CK STEC SEAFCO
BLA…”ซื้อ” ความเสี่ยงจากการตั้ง Reserve ลดลง: แนะนำ “ซื้อ” BLA ด้วยเป้าหมายพื้นฐาน 65 บาท แม้ราคา BLA อ่อนแอกว่าที่เราคาดการณ์ไว้ในช่วง 2-3 เดือนที่ผ่านมา เนื่องจาก ธปท.ปรับลดดอกเบี้ยลงถึง 0.50% (ครั้งละ 0.25%) ส่งผลให้ BLA มีภาระต้องตั้งสำรองมากกว่าที่คาดการณ์ไว้ อย่างไรก็ดี โอกาสปรับลดดอกเบี้ยที่จำกัดมากขึ้นในการประชุม กนง.วันที่ 10 มิ.ย.นี้ และราคาหุ้นที่ปรับลดลงก่อนหน้า ทำให้เรามองเป็นโอกาส “ซื้อ” BLA คาดการณ์กำไรปี 2015 +93% y-y (แต่มี Downside Risk จากประมาณการเนื่องจากการตั้งสำรองที่มากกว่าคาดใน 1Q15) และคาดการณ์กำไรเติบโตต่อเนื่อง 35% ในปี 2016
 
หุ้นที่น่าสนใจทางเทคนิค
THANI “ซื้อ” ราคาหุ้นดีดตัวขึ้นอีกครั้งหลังพักตัวด้วยรูปแบบ Bullish Flag พร้อมปริมาณการซื้อขายสูงขึ้นสนับสนุน คาดว่าจะสามารถแกว่งตัวขึ้นได้ต่อเนื่อง มีแนวต้านแรกที่ 3.10 บาท และแนวต้านถัดไปที่บริเวณ 3.22 บาท
QH “ซื้อ” ราคาหุ้นฟื้นตัวด้วยรูปแบบ Bullish Harami  และแกว่งทะลุผ่านเส้นค่าเฉลี่ยระยะสัปดาห์ พร้อมปริมาณการซื้อขายที่เพิ่มสูงขึ้นตามแนวโน้มขึ้น มีโอกาสแกว่งฟื้นตัวขึ้นได้ต่อเนื่อง มีแนวต้านแรกบริเวณ 2.80 บาท และถัดไปที่ 2.94 บาท 
DELTA “ซื้อ” ราคาหุ้นมีจังหวะดีดตัวขึ้นทะลุผ่านแนวเส้น Downtrend Line ระยะสั้นและเส้นค่าเฉลี่ยระยะ 1 เดือนขึ้นมาอีกครั้ง เครื่องมือ MACD ตัด Signal ขึ้นเหนือ 0 เป็นจังหวะซื้อเก็งกำไร แนวต้านแรก 94.00 บาท และเป้าหมายระยะกลางที่ 98.00 บาท
Futures แนวรับ       แนวต้าน
SET50       975          990
                965         1000
Gold        18800        19050
               18600        19200
Oil         2100         2150
             2050         2200